Zeppelin Rammer

Zeppelin Rammer () – Antrojo pasaulinio karo pabaigoje Trečiojo Reicho įmonės Luftschiffbau Zeppelin pasiūlytas raketinio naikintuvo-perėmėjo – lėktuvo-tarano projektas.

 Koncepcija 
1944 m. vasarą Liuftvafės naikintuvų štabas pateikė užsakymą sukurti naikintuvą-perėmėją, pajėgų kovoti su sąjungininkų bombonešiais. Be įvairių mažų reaktyvinių naikintuvų, Trečiojo Reicho įmonės pasiūlė ir keletą modelių su raketiniu varikliu. Be Arado E.381, Heinkel P.1077 ir Junkers EF 127, įmonė „Luftschiffbau Zeppelin“ pasiūlė savo modelį „Zeppelin Rammer“.

 Aprašymas 
„Zeppelin Rammer“ buvo pasiūlytas kaip kito lėktuvo buksiruojamas ar vežamas (parazitinis naikintuvas) nedidelis raketiniu varikliu varomas lėktuvas, skirtas kovoti su sąjungininkų strateginiais bombonešiais. „Rammer“ buvo kuriamas kaip buksiruojamas naikintuvas, panašus į „Arado E.381“. Priešingai juo pastarojo, kurį turėjo iškelti reaktyvinis „Arado Ar 234“, „Rammer“ turėjo būti buksiruojamas. Bandymai aerodinaminiame tunelyje nebuvo atlikti, todėl žinomi tik preliminarūs orlaivio duomenys.Joachim Dressel, Manfred Griehl: Die deutschen Raketenflugzeuge 1935–1945, Weltbild Verlag, 1995, p. 52 f.

Lėktuvo konstrukcija paprasta, su nulinio strėliškumo sparnais. Buvo planuojama, jog lėktuvą iškels lėtesnis propelerinis naikintuvas Bf 109 ar Bf 110 ar transporto lėktuvas; pastebėjus priešo bombonešius „Rammer’io“ pilotas turėjo įjungti raketinį variklį „Schmidding 533“, priartėti prie gerokai lėtesnių priešo bombonešių rikiuotės, juos atakuoti nosyje sumontuotų 55 mm kalibro nevaldomų raketų „R4M Orkan“ salve (14 raketų). Po šios salvės, esant galimybei, „Rammer“ galėjo mėginti sparnu nukirsti priešo bombonešio uodegą ar sparną. Tam „Rammer“ sparno priekinę briauną buvo numatyta gaminti iš 30 mm šarvinio plieno. Germany’s Secret Weapons in World War II (excerpt via Google Books) – Wood, Paul & Ford, Roger, Zenith Imprint, 2000, , p. 144

Po atakos, pasibaigus raketiniam kurui, orlaivis turėjo nusklęsti ir nusileisti ant įtraukiamos pačiūžos.Michel Van Pelt, Rocketing Into the Future: The History and Technology of Rocket Planes, p. 100

Dėl nedidelio atstumo nuo priešininko orlaivio atakos metu keliamo didelio pavojaus pilotui „Rammer“ kartais laikomas kamikadzių ginklu, nors jis nebuvo kuriamas kaip toks.German Suicidal Aircraft Kartu nebuvo numatyta galimybė pilotui iššokti su parašiutu prieš tarano ataką.Paul Wood, Roger Ford: Germany’s Secret Weapons in World War II. p. 144.

1945 m. sausio mėn. Liuftvafės vadovybė pateikė užsakymą pagaminti šešiolika orlaivių prototipų. Šio teiginio nepatvirtina šaltiniuose išlikę duomenys. Tuo metu „Zeppelin“ gamykla buvo smarkiai subombarduota, kas iki karo pabaigos neleido surinkti nei vieno orlaivio.

 Techniniai duomenys 
RodiklisVertėĮgula1Ilgis5,1 mSparno mojis4,9 mMaksimalus greitis (VMO)970 km/hJėgainė1 × Schmidding 533Ginkluotė14 × R4M Orkan

 Literatūra 

 Leslie E. Simon: Secret Weapons of the Third Reich: German Research in World War II. WE Publishers, Old Greenwich 1971, ISBN 978-0-911964-19-6.
 German Suicidal Aircraft
 Roger Ford: Germany’s Secret Weapons of World War II. Amber Books, London 2013, ISBN 978-1-909160-56-9.
 Michel Van Pelt: Rocketing Into the Future: The History and Technology of Rocket Planes. Springer-Verlag, New York 2012, ISBN 978-1-4614-3199-2.
 Paul Wood, Roger Ford: Germany’s Secret Weapons in World War II. Zenith Imprint, London 2000, ISBN 0-7603-0847-0.

 Išnašos 

Kategorija:Zeppelin orlaiviai
Kategorija:Naikintuvai
Kategorija:Raketiniai lėktuvai
Kategorija:Vidursparniai
Kategorija:Nesukurti orlaiviai